Diari Oficial de la Generalitat Valenciana


Sumari del DOGV 7945, del 28-12-2016 (2016/10021)

RESOLUCIÓ de 22 de desembre de 2016, del president de CulturArts Generalitat, per a la concessió d'ajudes a la producció i edició discogràfica per a l'any 2016.
----------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10445


Data del document
:   22-12-2016

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 22 de desembre de 2016, del president de CulturArts Generalitat, per a la concessió d'ajudes a la producció i edició discogràfica per a l'any 2016.  
 [2016/10634]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 27 de juliol de 2016, del president de CulturArts Generalitat (DOCV 7841, 01.08.2016), de convocatòria d'ajudes a la producció i edició discogràfica per a l'exercici de 2016, i en atenció als següents  
  
Antecedents de fet  
Primer. Mitjançant la Resolució de de 27 de juliol de 2016, del president de CulturArts Generalitat (DOCV 7841, 01.08.2016), es van convocar ajudes a la producció i edició discogràfica per a l'exercici de 2016, tenint en compte les bases reguladores aprovades mitjançant Ordre 33/2016, de 18 de juliol de la Conselleria d'Educació, Investigació, Cultura i Esport (DOCV 7832, 20.07.2016) per a la concessió de subvencions públiques en règim de competència competitiva de les diferents matèries culturals integrades en CulturArts Generalitat.  
Segon. De conformitat amb l'establit en l'apartat primer del resolc tercer de la convocatòria, el termini de presentació de sol·licituds era de 45 dies naturals, a comptar des del següent al de la publicació de la convocatòria, per la qual cosa va finalitzar el 15 de setembre de 2016, i s'han presentat 47 sol·licituds per part de les diferents persones interessades.  
Tercer. En atenció al que es disposa en l'article 6, epígraf 3.3, de l'Ordre 33/2016, de 18 de juliol, de bases reguladores, la comissió tècnica de valoració, nomenada per l'Acord de 14 d'octubre de 2016, del president de CulturArts Generalitat, degudament constituïda i reunida en sessió els dies 21 i 28 d'octubre, i 8 i 29 de novembre de 2016, ha portat a efecte les audicions de les proves d'enregistrament aportades i ha valorat les sol·licituds conforme als criteris objectius d'atorgament establits en l'article 3, epígraf 3.3.2 de l'Ordre 33/2016, desenvolupats en el resolc quart de la resolució de convocatòria, i ha emés el corresponent informe.  
La proposta motivada de resolució que eleva el director general de CulturArts Generalitat, es formula després de la vista dels expedients i l'informe i proposta evacuat per la comissió tècnica de valoració nomenada a aquest efecte; no figura en el procediment i no s'han tingut en compte altres fets, al·legacions i proves que les adduïdes pels interessats, i en atenció al que es disposa en l'article 6, epígraf 6 i 7 de l'ordre de bases reguladores.  
  
Fonaments de dret  
I. Per a la concessió i el pagament de les subvencions cal estar al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions i del Reial decret 887/2006, de 20 de juliol, pel qual s'aprova el reglament de desenvolupament d'aquesta llei; així com en les bases reguladores aprovades mitjançant Ordre 33/2016, de 18 de juliol (DOCV 7832, 21.07.2016) i en la resolució de convocatòria de 27 de juliol de 2016, del president de CulturArts Generalitat (DOCV 7841, 01/08/2016).  
II. El Reglament d'Organització i Funcionament de CulturArts Generalitat, aprovat pel Decret 5/2013, de 4 de gener i modificat per Decret 141/2014, de 5 de setembre, del Consell (DOCV 7355, 08.09.2014), atribueix a l'ens, en el seu article 2.2.l, i entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat.  
Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, el president de CulturArts és l'òrgan competent per a la resolució de la convocatòria d'ajudes. Així s'estableix en el seu article 4.2.j, que atribueix la competència de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
Per tot açò, en virtut dels antecedents de fet i fonaments de dret que han quedat exposats, vistes l'acta, i proposta evacuada per la comissió tècnica de valoració, així com els preceptes legals i reglamentaris citats i altres de pertinent aplicació, en l'exercici de les competències que tinc atribuïdes, de conformitat amb l'article 7 de les bases reguladores, vista la proposta que amb caràcter de definitiva, i de conformitat amb el que es disposa en l'article 6, epígrafs 6 i 7 de les bases reguladores, eleva el director general de CulturArts Generalitat, resolc:  
  
  
Primer  
Concedir ajuda a les sol·licituds de projectes per a la producció i edició discogràfica i per l'import, en conjunt, de 50.120 euros que s'especifica, presentades per:   
L'import global màxim d'aquestes ajudes és de 50.120 euros que es financen amb càrrec a la línia de subvenció S6426000 «Ajudes a la producció discogràfica», de la secció 9, entitat 00032, del capítol IV del pressupost de CulturArts Generalitat per a 2016.  
  
Segon  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat de la Unió Europea a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc sisé de la resolució de convocatòria, i a la justificació per part del beneficiari conforme a l'assenyalat en el resolc seté de la mateixa resolució, fins a la data de 31 de desembre de 2016. La falta de justificació en el termini indicat determinarà la pèrdua del dret al cobrament de la subvenció.  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
Denegar l'ajuda sol·licitada per als projectes de producció i edició discogràfica i pels motius que s'específica, de les presentades per:   
  
Motius de denegació de les ajudes sol·licitades  
A) No completar, en termini la documentació requerida, inclosa, si escau, la prova d'enregistrament del projecte musical que es pretén registrar, de conformitat amb l'assenyalat en l'article 5, epígraf 4, de l'ordre de bases reguladores, així com en el resolc tercer, epígraf 7 de la resolució de convocatòria.  
B) No haver-se acreditat, per la persona sol·licitant en finalitzar el termini de presentació de sol·licituds, la condició de persona beneficiària exigida en l'article 2, epígraf 2.4.2, de l'ordre de bases reguladores, especialment el trobar-se donat d'alta en el corresponent epígraf d'activitats de producció i/o edició discogràfica.  
C) No haver obtingut la sol·licitud presentada per la persona interessada la puntuació mínima de 65 punts exigida en l'article 3, epígraf 3.3.2 de l'ordre de bases reguladores, conforme als criteris de valoració que desenvolupa el resolc quart de la resolució de convocatòria, en concurrència amb les altres sol·licituds, per a ser inclosa en la proposta de resolució de l'òrgan instructor, vistos els expedients i l'informe-proposta de la comissió tècnica de valoració.  
D) Haver presentat la sol·licitud fora de termini establit en el resolc tercer, epígraf 1, de la resolució de convocatòria, termini que va finalitzar el 15 de setembre de 2016.  
E) No complir les condicions previstes per a les ajudes en el resolc primer de la resolució de convocatòria en tractar-se de compilatoris o reedicions de treballs ja publicats, tractar-se d'edicions que no es corresponen al període gener a desembre de 2016, que no contenen el dipòsit legal de 2016, o que no es corresponen amb intèrprets professionals.  
  
De conformitat amb la normativa de procediment administratiu comú, i amb els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació.  
  
València, 22 de desembre de 2016.- El president de CulturArts Generalitat: Vicent Marzà Ibáñez.